hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu fr hu hu hu hu hu hu hu hu en hu fr hu en hu ru hu hu hu hu hu hu en en es es es es en hu hu hu de hu hu hu hu hu hu hu hu de hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Visszatér a mozikba a Volt egyszer egy vadnyugat
Írta: MoziNéző | 2015,szept,24 | Filmhírek | 0 |
Szeptember 24-től, közel öt évtized után újra mozivásznon látható minden idők legismertebb western-klasszikusa, a Volt egyszer egy vadnyugat. Budapesten a premierhéten csak a Puskin moziban, országszerte pedig további 20 filmszínházban vetítik Sergio Leone 1968-as kultuszfilmjének digitálisan felújított, teljes hosszúságú verzióját.
1968 kiemelkedő év volt a filmművészet történetében. Olyan filmtörténeti jelentőségű alkotások születtek, amelyek a mai napig műfajuk etalonjaként szolgálnak, és amelyek a filmrajongók generációi számára testesítették meg a nagybetűs moziélményt. Ilyen film volt például a sci-fi zsánerben a 2001: Űrodüsszeia  ̶  amit idén márciusban újra mozivásznon láthatott a moziszerető közönség  ̶  és ilyen film a Volt egyszer egy vadnyugat is. Sergio Leone ezzel a remekművével új életet lehelt az akkoriban már erősen porosodó műfajba, egyesítve a klasszikus amerikai western és az akkoriban újdonságnak számító olasz spagettiwestern műfaji jellegzetességeit, így lett képes a film egyszerre fennkölt és hősies, ugyanakkor mocskos és kegyetlen lenni. A Bernardo Bertolucci közreműködésével kidolgozott forgatókönyv négy ember történetét meséli el: az aranyszívű egykori örömlány, a titokzatos mexikói félvér, a törvényen kívüli bandita és a korrupt vasútépítő kegyetlen végrehajtója, mindnyájuk nemezisének találkozását és sodródásukat az elkerülhetetlen végkifejlet felé.
Ritka az olyan film, amelyben minden ennyire a helyén van, valamennyi apró részletnek megvan a maga szerepe. Ennio Morricone felejthetetlen filmzenéje, a szűkszavú, de drámai erejű párbeszédek és a végletekig kijátszott forgatókönyv, a gyönyörűen fényképezett tájak és a hosszú snittekkel jellegzetes atmoszférát teremtő szélesvásznú látvány mind védjegyeivé váltak a filmnek, amit természetesen a színészi játék tesz teljessé: a miskolci Cinefesten életműdíjjal jutalmazott Claudia Cardinale, az örök bosszúálló Charles Bronson, az élete első negatív szerepét elvállaló Henry Fonda és Jason Robards emlékezetes alakítása.
A kritikusok egybehangzó véleménye szerint erre az alkotásra különösen igaz, hogy aki nem látta mozivásznon, az nem is látta igazán. Közel ötven évvel az eredeti bemutató után erre most újra lehetőség nyílik: a film limitált vetítéssorozat keretében, néhány hétre visszatér igazi otthonába, a mozikba, a színpadi produkciók közvetítéseire és filmtörténeti klasszikusok újra-bemutatására specializálódott Pannonia Entertainment forgalmazásában.
A film hazai ősbemutatója a miskolci Cinefesten volt, ahol a fesztivál nyitó díszelőadásán vetítették a legendás filmcsillag, Claudia Cardinale jelenlétében, óriási érdeklődés mellett. Szeptember 24-től országszerte több mint 20 filmszínházban mutatják be, Budapesten a premierhéten csak a Puskin moziban, emellett a megyeszékhelyek többségén, többek közt Szegeden, Debrecenben, Pécsett, Szombathelyen, Kecskeméten, Székesfehérváron és Szolnokon is láthatják a nézők a kultfilm digitálisan restaurált és 5.1-ben újrakevert, eredeti hosszúságú 165 perces változatát, magyar felirattal. A vetítési helyszínek részletes listája a film Facebook oldalán, a  https://www.facebook.com/volt1x1vadnyugat címen olvasható.
Előző Matt Damon már nem festi magát az új Bourne-filmben
Következő Még mindig keresik a Halálos iramban 8 rendezőjét
FEHÉR ISTEN nyereményjáték filmes tárgyakért
Cápák közé vetették Rihannát
Harry Potter és a Félvér Herceg IMAX 3D
Itthon és külföldön is sikeres a Viharsarok
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Elegant Themes által tervezett | Powered by WordPress